A TANÁCS HATÁROZATA
(2008. április 14.)
az Európai Szakképzés-fejlesztési Központ igazgatótanácsa tagjainak kinevezéséről és helyettesítéséről
(2008/336/EK)
AZ EURÓPAI UNIÓ TANÁCSA,
tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre és különösen annak 4. cikkére (1),
tekintettel a SPANYOL és a HOLLAND kormány által benyújtott jelölésre,
mivel:
(1)
A Tanács 2006. szeptember 18-i határozatával (2) a 2006. szeptember 18. és 2009. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.
(2)
Pilar GÓMEZ MUÑOS és Marcel NOLLEN lemondását követően a központ igazgatótanácsában a kormányképviselők kategóriájába tartozó két tag helye megüresedett.
(3)
Ki kell nevezni a fent említett központ igazgatótanácsának két tagját a hivatali idő fennmaradó részére, azaz 2009. szeptember 17-ig,
A KÖVETKEZŐKÉPPEN HATÁROZOTT:
Egyetlen cikk
A Tanács a hivatali idő hátralévő részére, azaz 2009. szeptember 17-ig a következő személyeket nevezi ki az Európai Szakképzés-fejlesztési Központ igazgatótanácsának tagjaivá:
KORMÁNYKÉPVISELŐK
SPANYOLORSZÁG: María José GARIJO EQUIZA
HOLLANDIA: Peter van IJSSELMUIDEN
Kelt Luxembourgban, 2008. április 14-én.